CELEX: 32012R1055
Language: lt
Date: 2012-11-09 00:00:00
Title: 2012 m. lapkričio 9 d. Komisijos įgyvendinimo reglamentas (ES) Nr. 1055/2012, kuriuo iš dalies keičiamas Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas

13.11.2012   
            
            
               LT
            
            
               Europos Sąjungos oficialusis leidinys
            
            
               L 313/8
            
         KOMISIJOS ĮGYVENDINIMO REGLAMENTAS (ES) Nr. 1055/2012
   2012 m. lapkričio 9 d.
   kuriuo iš dalies keičiamas Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Reglamentu (EEB) Nr. 2658/87 nustatyta prekių nomenklatūra (toliau – Kombinuotoji nomenklatūra), kuri pateikta to reglamento I priede;
            
         
               (2)
            
            
               siekiant teisinio tikrumo, būtina išaiškinti, kad jūriniai vandens augalai ir kiti dumbliai, paruošti arba konservuoti naudojant virimo, skrudinimo, paskaninimo prieskoniais ir cukraus pridėjimo procesus, priklauso Kombinuotosios nomenklatūros 20 skirsnio aprėpčiai ir todėl nepriskirtini 1212 pozicijai („Jūriniai vandens augalai ir kiti dumbliai, švieži, atšaldyti, užšaldyti arba džiovinti, susmulkinti arba nesusmulkinti“). Taikant Kombinuotąją nomenklatūrą jūriniai vandens augalai ir kiti dumbliai laikytini „kitais augalais“;
            
         
               (3)
            
            
               vienodam aiškinimui visoje Sąjungos teritorijoje užtikrinti Kombinuotosios nomenklatūros 20 skirsnyje turėtų būti įterpta nauja papildomoji pastaba;
            
         
               (4)
            
            
               todėl Reglamentas (EEB) Nr. 2658/87 turėtų būti atitinkamai iš dalies pakeistas;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 2658/87 I priede pateiktos Kombinuotosios nomenklatūros 20 skirsnyje įterpiama ši 9 papildomoji pastaba:
   
      
                  „9.
               
               
                  
                     Jūriniai vandens augalai ir kiti dumbliai, paruošti arba konservuoti naudojant procesus, nenumatytus 12 skirsnyje, pavyzdžiui, virimo, skrudinimo, paskaninimo prieskoniais ir cukraus pridėjimo, priskiriami 20 skirsniui kaip kitų augalų dalių produktai. Jūriniai vandens augalai ir kiti dumbliai, švieži, atšaldyti, užšaldyti arba džiovinti, susmulkinti arba nesusmulkinti, priskiriami 1212 pozicijai“.
               
            
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2012 m. lapkričio 9 d.
      
         
            Komisijos vardu Pirmininko pavedimu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.